Приложение

към финансовия отчет за периода месец януари - месец март 2020 г. на „ЦЕНТЪР ЗА ПСИХИЧНО ЗДРАВЕ - СОФИЯ ЕООД”

1. Обща информация

„ЦПЗ - София " ЕООД е приемник на „ ОДПЗС - София област" ЕООД - еднолично ООД със 100% държавно имущество, регистрирано с Решение № 1 от 31.01.2001 г. на СГС по фирмено дело 14872/2000 г. със седалище гр. София -1202, бул. „Сливница „№ 309; дружеството е вписано в Търговския регистър на 19.11.2010 г. с предмет на дейност „Извършване на спешна психиатрична помощ; диагностика и лечение на лица с психични разстройства; периодично наблюдение и консултации на лица с психични разстройства и домашен патронаж; психотерапия и психосоциална рехабилитация; психиатрична психологична експертна дейност ; създаване и поддържане на регионална информационна система на лица с психични разстройства за нуждите на регистъра по чл.147 а, ал.1 от Закона за здравето; промоция, превенция и подобряване психичното здраве на населението; информиране на обществеността по проблемите на психичното здраве; научноизследователска дейност в областта на психичното здраве и социалните услуги по реда на Закона за социалното подпомагане”.

Дружеството се управлява и представлява от д-р Емил Пенчев Грашнов .

Дружеството е 100% държавна собственост с принципал Министерство на

здравеопазването.

Регистрираният основен капитал на дружеството е в размер на 102291,00 лева.

Броят на регистрираните дялове е 10229 броя.

Номиналната стойност на един дял е 10,00 лева.

Номиналната стойност на внесените (платените) дяловете е 100 %.

Броят на записаните през отчетния период дялове е посочен в таблицата по-долу:

|  |  |  |  |
| --- | --- | --- | --- |
| Брой записани дялове | Номинална стойност на дял | Обща номинална стойност на записаните дялове | Внесен капитал (платени дялове) |
| 10229 | 10,00 | 102290,00 | 102291,00 |

1. Основа за изготвяне на финансовия отчет

Настоящият финансов отчет е изготвен в съответствие с изискванията на Националните счетоводни стандарти, приети в Република България (в сила от 01.01.2016 г. - обн. в ДВ, бр.30 от 07.04.2005 г., изм. ДВ,бр. 86/26.10.2007 г., изм.ДВбр.3 от 12.01.2016 г.)

Този финансов отчет е изготвен съгласно счетоводната политика, приета в дружеството. Дружеството организира и осъществява текущото счетоводно отчитане в съответствие с изискванията на българското законодателство .

Финансовият отчет е изготвен в съответствие с изискванията на принципите: текущо начисляване; действащо предприятие; предимство на съдържанието пред формата; предпазливост; съпоставимост на приходите и разходите; постоянство.

Отчетният период за изготвяне на финансовия отчет е 01 януари - 31 март 2020 г. Датата на изготвяне на отчета е 24 април 2020г. Всички данни за текущия и предходен отчетен период са представени в настоящия финансов отчет в хиляди лева.

 При първоначалното оценяване на активите и пасивите е прилаган принципът на историческата цена.

Функционалната и отчетна валута на дружеството е български лева.

Настоящият отчет е съставен на базата на предположението за действащо предприятие като основен принцип при изготвянето на финансовите отчети.

Приема се, че едно предприятие е действащо, ако:

* може обосновано да се предположи, че то ще остане такова в следващия отчетен период (следващата календарна година), тоест няма реална заплаха то да изпадне в неплатежоспособност или несъстоятелност;
* предприятието няма нито намерение, нито необходимост да ликвидира или значително да намали обема на своята дейност;

На ръководството на дружеството не са известни обстоятелства, които да поставят под съмнение този принцип, независимо от възникналия опустошителен пожар на 31.12.2019г., на територията на „Център за психично здраве - София“ ЕООД. В резултат на пожара напълно са унищожени сградите на Диагностично-консултативен блок с приемно - консултативни кабинети, както и Административно - стопанско звено, в което се съхраняваха всички досиета на персонала, ведомости, счетоводни документи и архиви. Нанесените щети са невъзстановими.

Финансовият отчет е изготвен на принципа на действащо предприятие и ръководството счита, че предприятието ще остане действащо и през следващия отчетен период. Независимо от това ръководството обръща внимание на известни факти, които водят до несигурност относно възможността на дружеството да продължи своята дейност. По своята същност те се изразяват в това, че състоянието на пазара на психиатричните медицински услуги крие редица опасности. Дружеството извършва приблизителни оценки и преценки за целите на счетоводното отчитане и оповестяване по отношение на бъдещи периоди, които могат да се различават от фактическите. Достоверността на приблизителните оценки и преценки се преразглежда редовно.

1. Промени в счетоводната политика

През 2020 година не са настъпили промени в счетоводните политики.

1. Счетоводни политики
2. Общи положения

Най- значимите счетоводни политики, прилагани при изготвянето на финансовия отчет са представени по - долу. Те са определени от управляващия орган на дружеството. Спазени са принципите на историческа цена и действащо предприятие.

1. Приходи и разходи

Приходите се определят по справедливата стойност на полученото или подлежащо за получаване възнаграждение под формата на парични средства.

Приходите в дружеството са от платени извършени медицински услуги и от финансирания от Министерство на здравеопазването, и се признават към момента на тяхното възникване.

При предоставянето на услуги, приходите се признават, отчитайки етапа на завършеност на сделката към датата на баланса - извършените медицински услуги. Отчитането и признаването на приходите се извършва при спазване на изискването за съпоставимост между тях.

Финансовите приходи и разходи се включват в отчета за приходите и разходите и се състоят от лихвени приходи по банкова сметка и комисионни по банкови операции. Приходите се признават едновременно с извършените разходи за тях.

1. Нематериални активи

Един актив се признава и отчита като нематериален, когато отговаря на определението за такъв, при придобиването му може надеждно да се оцени и от използването му се очакват икономически изгоди. Първоначалната оценка на актива се извършва по себестойност. Тя включва покупната цена, както и всякакви преки разходи понесени от предприятието с цел подготовката на актива за използването му.

Нематериалните активи са представени в счетоводния баланс на „ЦПЗ - София” ЕООД по цена на придобиване, намалена с натрупаната амортизация и загубите от обезценка. В техния състав са включени програмни продукти, използвани в дружеството.

Дружеството прилага линеен метод на амортизация на нематериалните активи, като се използва полезният живот на актива, който за дружеството е 2 години. Не са извършвани промени в метода на амортизация. Не са извършвани промени в прилаганите норми на амортизация, в сравнение с предходната отчетна година, за наличните към 31.12.2019 г. амортизируеми нематериални активи.

1. Дълготрайни материални активи

Придобитите и притежавани от предприятието активи се класифицират като дълготрайни материални активи, когато отговарят на определението за дълготраен материален актив; стойността на актива може надеждно да се изчисли; предприятието очаква да получи икономически изгоди, свързани с актива.

Първоначално на актива, когато е вероятно дружеството да има икономическа изгода над тази, от първоначално оценената стандартна ефективност на съществуващия актив. Всички други последвали разходи се признават за разход в периода, в който са направени.

Амортизация се начислява чрез прилагане на линеен метод, като се използва полезния живот на актива, който за дружеството е както следва:

* Сгради и съоръжения- 25 години;
* Машини и оборудване - 3,33 години;
* Автомобили - 4 години;
* Компютри - 2 години;
* Други - 6,67 години.

Избраният праг на същественост за отчитане на ДМА в дружеството е 500 лв. Останалите активи, закупени под тази стойност се завеждат като други материали.

Б. Обезценка на активите на дружеството

Към датата на съставяне на баланса дружеството преразглежда балансовата стойност на активите с цел да се определи дали има индикации, че стойността на даден актив е обезценена. Балансовите стойности на дълготрайните материални активи подлежат на преглед за обезценка, когато са налице събития или промени в обстоятелствата, които показват, че балансовата стойност би могла да се отличава трайно от възстановителната им стойност. Загубите от обезценка се представят в отчета приходите и разходите.

1. Материални запаси

Материалните запаси при тяхната покупка са оценявани по цена на придобиване.

Оценката при потреблението им се извършва,на база „Първа входяща, първа изходяща стойност”.

В края на всяка отчетна финансова година стойностите на материалните запаси се анализират за обезценка.Сумата на обезценката се признава като загуба от обезценка.

1. Данъци от печалбата

Текущите данъчни активи или пасиви представляват вземания или задължения към бюджета, които се отнасят за текущия период и представляват надвнесен или дължим данък върху печалбата. Те се изчисляват като се прилага текуща данъчна ставка на база облагаемия доход за годината. В счетоводния отчет те се отразяват като задължения към бюджета и като намаление на печалбата.

Активите и пасивите по отсрочени данъци се оценяват по данъчните ставки съгласно данъчното законодателство , действащо за периодите , в които се очаква активът да се реализира или пасивът да се уреди. Активите и пасивите по отсрочени данъци се представят компенсирано във финансовия отчет.

Дружеството отчита своите данъчни задължения съгласно българското данъчно законодателство.

1. Парични наличности и парични еквиваленти

Дружеството представя като парични наличности своите налични пари в брой или в безсрочни депозити. Парични еквиваленти са краткосрочни , високо ликвидни вложения , които лесно са обратими в парични наличности.

1. Вземания

Вземания от клиенти и дебитори се представят и отчитат по стойността на издадената фактура.

Вземания, предоставени от предприятието, които нямат фиксиран падеж се отчитат по себестойност.

Ежегодно, във връзка със съставяне на годишния счетоводен отчет се извършва преглед на вземанията във връзка с евентуална тяхна обезценка. Несъбираемите вземания се обезценяват изцяло, когато това обстоятелство се установи и потвърди.

1. Капитал

„Център за психично здраве - София” е еднолично ООД със 100% държавно имущество , записаният му капитал е в размер на 102 291 лв., разпределени в 10 229 дяла по 10 лева всеки един. Регистрираният капитал отразява номиналната стойност на дяловете на дружеството.

капитал е представен по номинална стойност и съответства на актуалната му съдебна регистрация.

1. Резерви

В Центъра за психично здраве са формирани следните резерви:

-Резерв от последващи оценки съгласно счетоводното законодателство на дълготрайните материални активи. Последната дата, на която е отчетена последната надоценка на дълготрайните материални активи е към 31.12.2001 г.

-Други резерви:

При преобразуването в търговско дружество за активи, закупени със собствени средства и по решения на общото събрание /принципала/ за разпределение на печалбите за 2008 , 2009 и 2011 г., така също и покриване на загуби от минали години в размер на 308 х.лв. Начинът на разпределение на печалбите и покриване на загубите се извършва на основание решение на общото събрание.

1. Отчитане на правителствени дарения и оповестяване на правителствена помощ

В приложението към счетоводния отчет се оповестяват правителствените дарения и даренията от трети лица. Правителствените дарения се отчитат като финансиране, а даренията от трети лица се отчитат като текущи приходи в счетоводната сметка „Други приходи” след признаването им при наличие на договор, приемателен протокол и на складова разписка от съответното м.о.л. В отчета са признати като приходи начислените амортизации на активи, придобити в резултат на правителствено дарение от 2007 г.

1. Пенсионни и други задължения към персонала

Дружеството не е разработвало програми за доходи след напускане на персонала.

Дружеството отчита като краткосрочни задълженията си към персонала по неизползвани отпуски, които се очаква да бъдат използвани в рамките на 12 месеца , след датата на баланса , както и неизплатените заплати .

1. Промени в приблизителните счетоводни стойности

Изготвянето на финансовия отчет налага ръководството да направи преценки, приблизителни оценки и предположения, които влияят върху стойността на отчетените активи и пасиви, и оповестяването на условни пасиви към датата на отчета за финансовото състояние, както и върху отчетените приходи и разходи за периода. Несигурностите, свързани с направените предположения и приблизителни оценки биха могли да доведат до фактически резултати, които да изискват съществени корекции в балансовите стойности на съответните активи или пасиви в следващи отчетни периоди.

Приблизителни оценки и предположения

Основните предположения, които са свързани с бъдещи и други основни източници на несигурности в приблизителните оценки към отчетната дата, и за които съществува значителен риск да доведат до съществени корекции в балансовите стойности на активите и пасивите през следващия отчетен период, са свързани с определянето на полезния живот на амортизируемите дълготрайни материални и нематериални активи.

Финансовото отчитане на амортизируемите дълготрайни материални и нематериални активи включва използването на приблизителни оценки за техните очаквани полезни животи и остатъчни стойности, които се базират на преценки от страна на ръководството на Дружеството.

1. Отчет **за паричните потоци**

Дружеството докладва информацията за паричните потоци, като съставя Отчета за паричните потоци по прекия метод в съответствие с изискванията на СС 7 ”Отчети за паричните потоци”.

Отчетът за паричните потоци съдържа информация, необходима за оценка на способността на предприятието да генерира парични средства и тяхното оползотворяване.

Паричните потоци се класифицират като парични потоци от: основна дейност, инвестиционна дейност и финансова дейност. Паричните потоци, отнасящи се към извънредни статии, се категоризират като произтичащи от основна, инвестиционна или финансова дейност в зависимост от всеки конкретен случай. Паричните потоци от лихви , дивиденти и сходни на тях се категоризират като произтичащи от основна, инвестиционна или финансова дейност в зависимост от конкретния случай. Паричните потоци, свързани с платени и/или възстановени данъци от печалбата (корпоративни данъци), се представят отделно. Те се отнасят към категорията на паричните потоци от основна дейност освен ако могат да бъдат конкретно определени като произтичащи от инвестиционна или финансова дейност.

1. Отчет за собствения капитал

Изменението в собствения капитал на предприятието между датите на два счетоводни баланса отразява увеличението или намалението в неговите нетни активи през периода. Освен промените в резултат на операции със собствениците (увеличение на капитала, разпределение на дивиденти и други), изменението в собствения капитал през периода представя общата сума на печалбите или загубите през този период, независимо от това дали те са признати в отчета за приходите и разходите или директно в собствения капитал.

В отчета за собствения капитал се представят:

* Нетна печалба и загуба за периода.
* Салдото на неразпределената печалба както и движенията за периода
* Всички статии на приходи или разходи, печалба или загуба, които в резултат на действащите СС се признават директно в собствения капитал.

Общият ефект от промените в счетоводна политика и фундаментални грешки в съответствие с СС 8

Настъпилите промени в резултат на всички изменения по всички елементи на собствения капитал.

|  |  |  |  |  |  |
| --- | --- | --- | --- | --- | --- |
|  | Сгради | Машини, съоръжения и оборудване. | Стоп.Инвентар и др. ДМА | Транспортнисредства |  |
| Отчетна стойност: |  |  |  |  |  |
| Салдо на 01.01.2020 г. | 0 | 0 | 0 | 31 |  |
| Постъпили |  | 19 |  |  |  |
| Излезли |  |  |  | 31 |  |
| Салдо на 31. 03. 2020 г. | 0 | 19 | 0 | 0 |  |
| Натрупана амортизация |  |  |  |  |  |
| Салдо на 01.01.2020 г. | 0 | 0 | 0 | 31 |  |
| Начислена |  | 1 |  |  |  |
| Отписана |  | 0 |  | 31 |  |
| Салдо на 31.03. 2020 г. | 0 | 1 | 0 | 0 |  |
| Балансова стойност на 31.03.2020 г. | 0 | 17 | 0 | 0 |  |

1. Нетекущи /дълготрайни / активи 1. Дълготрайни материални активи

В предприятието е възприет стойностен праг за отчитане на дълготрайните материални активи в размер на 500 лева.

2.**Нематериални активи**

|  |  |  |  |  |  |  |  |
| --- | --- | --- | --- | --- | --- | --- | --- |
| ПРОГРАМНИ ПРОДУКТИ |  |  |  |  |  |  |  |
| Отчетнастойност | Салдо на 01.01.2020г. | Постъпили | Излезли | Салдо на 31.03.2020г. | Натрупанаамортизация | Салдо на 01.01.2020г. | Начислена | Отписана | Салдо на 31.03.2020г. | Балансова стойност към 31.03.2020 |
| 0 | 0 |  |  | 0 |  |  |  |  |  |  |

Дълготрайните нематериални активи се състоят от програмни продукти в АСБ и програмен продукт за нуждите на ДКБ, които са необходими за дейността на дружеството.

Програмните продукти са напълно амортизирани. Отчетната стойност на напълно амортизираните дълготрайни нематериални активи в употреба към началото на отчетния период е била 2х.лв. Към края на отчетния период стойността на дълготрайните материални активи е 0 поради тяхното погиване в резултат на пожара.

**Vl-Вземания**

|  |  |  |  |
| --- | --- | --- | --- |
|  | 31.03.2020г. в хил. лв. | 31.03.2019г. в хил. лв. | 31.12.2017 г. в хил. лв. |
| Вземания от РЗОК |  | 1 | 14 |
| Други |  | 211 | 2 |
| Общо | 0 | 212 | 16 |

Вземанията са представени по стойността им при възникване. Всички вземания са краткосрочни. Не е отчитана обезценка, тъй като дружеството счита, че ще ги реализира в размера, посочен в баланса.

**VII. Парични средства**

|  |  |  |  |
| --- | --- | --- | --- |
| Видове парични средства | 31.03.2020 в хил. лв. | 31.03.2019 в хил. лв. | 31.12.2017 в хил. лв. |
| Парични средства в банки | 384 | 92 | 271 |
| Парични средства в брой | 1 | 5 | 2 |
| Общо | 385 | 97 | 273 |

**VIII. Краткосрочни задължения**

|  |  |  |  |
| --- | --- | --- | --- |
| Видове задължения | 31.03.2020г. в хил. лв. | 31.03.2019г. в хил. лв. | 31.12.2017г. в хил. лв |
| Задължения към доставчици | 43 | 32 | 22 |
| Задължени към персонала | 78 | 28 | 51 |
| Осигурителни задължения | 24 | 18 | 18 |
| Данъчни задължения | 5 | 6 | 6 |
| Други | 67 | 2 | 2 |
| Общо | 217 | 86 | 99 |

**IX. Стоково - материални запаси**

**1.Материали - отчетна стойност на материалните запаси** по нетна реализируема стойност

|  |  |  |  |
| --- | --- | --- | --- |
|  | 31.03.2020г. в | 31.03.2019г. в | 31.12.2017г. в |
|  | хил. лв. | хил. лв. | хил. лв. |
| Медикаменти в т.ч. |  |  | 42 |
| медикаменти закупени със собствени средства |  | 47 | 11 |
| медикаменти дарения |  |  | 31 |
| Други материали |  | 46 | 48 |
| Общо |  | 93 | 90 |

Х. Собствен капитал

Регистриран капитал

Към 31 март на отчетния период, записаният капитал е в размер на 102 хил. лв.: разпределен на 10 229 дяла по 10 лв., който не е променян от началото на регистрацията на Дружеството.

Други резерви

Към 31 март 2020г., резервите от дейността на Дружеството са в размер на 0 хил. лв.

Текущият финансов резултат е загуба в размер на 74 х. лв.

ХI.Доходи на персонала

Към 31.03.2020 г. персоналът на дружеството е 60 човека.

1. Разходи за персонала

Разходите за персонала включват:

|  |  |  |  |
| --- | --- | --- | --- |
|  | 31.03.2020г. в хил. лв. | 31.03.2019г. в хил. лв. | 30.09.2017г. в хил. лв |
| Разходи за заплати | 217 | 182 | 500 |
| Разходи за социални осигуровки | 41 | 34 | 89 |
| Общо | 258 | 216 | 589 |

2. Задължения към персонала и към осигурителните институции

|  |  |  |  |
| --- | --- | --- | --- |
|  | 31.03.2020г. в хил. лв. | 31.03.2019г. в хил. лв. | 30.09.2017г. в хил. лв |
| Текущи задължения към персонала за заплати | 66 | 28 | 43 |
| Задължения към персонала по неизползвани отпуски. | 12 |  |  |
| Текущи задължения към осигурителни институции | 24 | 18 | 18 |
| Общо | 102 | 46 | 61 |

1. Дарения

1.Правителствени дарения

* през 2020 г. дружеството не е получавало правителствени дарения, свързани с амортизируеми активи .
1. Приходи

|  |  |  |  |
| --- | --- | --- | --- |
| Видове приходи | 2020 г в хил. лв. | 2019 г в хил. лв. | 2017г.- 30.09.хил. лв. |
| Приходи от финансиране за дейността от МЗ и РЗОК | 279 | 306 | 926 |
| Приходи от услуги | 3 | 20 | 124 |
| Други приходи | 42 | 14 | 28 |
| Общо | 324 | 340 | 1078 |

1. Разходи

**1. Разходи за външни услуги**

|  |  |  |  |
| --- | --- | --- | --- |
| Видове | 2020г. в хил. лв. | 2019г. в хил. лв. | 2017 г. в хил. лв. |
| Медицински услуги | 4 |  | 15 |
| Събиране и извозване на отпадъци | 1 | 1 | 36 |
| Пощенски и телефони | 4 | 5 | 9 |
| Текущ ремонт | 20 | 1 | 14 |
| Застраховки | 0 | 1 | 3 |
| Пране на болнично бельо | 2 | 2 | 6 |
| Юридически услуги | 2 | 2 | 12 |
| Поддръжка на софтуер | 1 | 3 | 3 |
| Други външни услуги | 15 | 5 | 70 |
| Общо | 49 | 20 | 168 |

2.Разходи за материали

|  |  |  |  |
| --- | --- | --- | --- |
| Видове | 2020г. хил.лв. | 2019г. хил.лв. | 2017 г. хил.лв. |
| Медикаменти | 9 | 20 | 53 |
| Хигиенни материали | 3 | 2 | 13 |
| Храна за болни | 12 | 12 | 61 |
| Горива и смазочни материали,вода и енергия | 41 | 30 | 11 |
| Канцеларски материали | 9 | 2 | 6 |
| Други материали |  | 9 | 21 |
| Общо | 74 | 75 | 165 |

**3.Други разходи**

|  |  |  |  |
| --- | --- | --- | --- |
| Видове | 2020 г. в хил. лв. | 2019 г. в хил. лв. | 2017г. в хил. лв. |
| Разходи за данъци и такси |  |  | 2 |
| Други разходи | 16 | 1 | 24 |
| Общо | 16 | 1 | 26 |

1. Финансови приходи и разходи

Запериода 01.01.2020г. – 31.03.2020г. дружеството е реализирало приходи от лихви по банковата си сметка в размер на 8 лв. ,а през същия период на 2019 г.- 5 лв.

1. Събития, настъпили след датата на баланса

Настоящият отчет е съставен за период от 01.01.2020г.- 31.03.2020г.

Коронавирусът (COVID-19) беше потвърден от Световната здравна организация в началото на 2020 и се разпространи от Китай из целия свят, причинявайки нарушения на обичайната дейност на бизнеса. На 13 март 2020 г. Народното събрание на Република България обяви извънредно положение в страната заради коронавируса и бяха въведени засилени противоепидемични мерки и ограничения. Към датата на изготвяне на финансовия отчет няма регистрирани случаи на заразени от COVID-19 служители; няма прекратени договори с клиенти и доставчици.

Ръководството предприема всички препоръчани мерки за ограничаване разпространението на заразата, включително чрез информиране на служителите за изпълнение на определени мерки, осигуряване на защитни предпазни средства и дезинфектанти, ограничаване на пътуванията, ограничаване достъпа на външни лица и работата част от персонала от вкъщи.

Разпространението на заразата се смята за некоригиращо събитие, настъпило след отчетната дата. Тъй като ситуацията се развива изключително бързо, практически е невъзможно да се направи надеждно измерима преценка на потенциалния ефект на пандемията. Ръководството ще продължи да следи развитието на ситуацията и ще предприеме всички възможни стъпки да намали възможни последствията.

Освен оповестеното по-горе, не са настъпили събития след отчетната дата до датата, на която финансовият отчет е одобрен за издаване, които да налагат допълнителни корекции.

**XVII. Политика на ръководството по отношение на риска**

Дружеството не осъществява сделки в чуждестранна валута, поради което то не е изложено на риск, свързан с възможните промени на валутните курсове.

Излагането на дружеството на кредитен риск е ограничено до размера на балансовата стойност на финансовите активи, признати към датата на баланса.

Финансовите активи, които потенциално излагат Дружеството на риск, са вземанията за извършени медицински услуги. Дружеството е изложено на риск от недостиг на финансови средства и акумулиране на неразплатени задължения, в случай че не получи своевременни плащания за извършваната от него дейност.

Дружеството редовно следи за неизпълнение на задълженията на контрагентите си и използва тази информация за контрол на кредитния риск.

Кредитния риск относно паричните средства на ЦПЗ се счита за несъществен, тъй като банката контрагент е с добра репутация и висока оценка на кредитния рейтинг.

Дейността на центъра се осъществява в условия на световна финансова криза, което създава условия за риск от непостигнато съответствие на приходи от дейността и разходите по нейното осигуряване.

Политиката на дружеството е насочена към действията за снижаване на тези рискове чрез контрол и рационализиране на разходите, и постигане на съответствие с приходите .

XVIII. Финансово състояние

Основната цел на финансовия анализ е да се оцени развитието на дружеството чрез информацията от финансовите отчети.

Финансовото състояние е един от основните критерии за финансова стабилност. Характеризира се със способността на дружеството да носи доходи в резултат на дейността си, с които да покрива задълженията си и да реализира печалба. В този смисъл финансовото състояние може да се определи, като критерий за ликвидност, незадлъжнялост, платежоспособност и преди всичко ефективност.

Показатели за ликвидност - чрез тях се показва готовността на дружеството да посрещне своите финансови задължения към различни кредитори - доставчици, персонал, финансови институции, държавата и нейните органи. Основни показатели в тази група са коефициент на текуща ликвидност, коефициент на бърза ликвидност и коефициент на незабавна /абсолютна / ликвидност.

|  |  |  |  |
| --- | --- | --- | --- |
| Коефициент на бърза ликвидност | 2020г. – 1,77 | 2019г. – 1,54 | 2017г. - 2,92 |
| Коефициент на незабавна ликвидност | 2020г.- 1,77 | 2019г.- 0,48 | 2017г. - 2,92 |
| Коефициент на обща ликвидност | 2020г.- 1,77 | 2019г.- 2,01 | 2017г. - 2,76 |

Показатели за задлъжнялост - чрез тях се измерва съотношението между собствения и привлечения капитал, задлъжнялостта и платежоспособността в по дългосрочен план. Основните показатели за задлъжнялост са - коефициент на задлъжнялост, коефициент на финансова автономност и други.

|  |  |  |  |
| --- | --- | --- | --- |
| Коефициент на финансова автономност | 2020г. – 0,86 | 2019г. – 0,86 | 2017г. - 0,59 |
| Коефициент на задлъжнялост | 2020г. – 1,17 | 2019г. – 0,64 | 2017г. - 1,68 |

XIX. Други оповестявания

Настоящият отчет е съставен за период от 01.01.2020 г. - 31.03.2020г. Не са ни известни събития настъпили след датата на отчета , които да влияят върху информацията представена в отчета.

Финансовият отчет на дружеството е изготвен в съответствие с принципа на действащо предприятие. Въпреки това на ръководството са известни данни, които водят до несигурност относно възможността на предприятието да продължи своята дейност, като по своята същност те се изразяват в това, че състоянието на пазара на психиатричните медицински услуги крие редица опасности :

* Наличие на голям брой специалисти (над средния за страната) на 1000 души население
* Осигуреност с психиатрични стационарни легла
* Недостатъчност в обществените нагласи - психиатричната стигма в България е силна, което се благоприятства и от наличието на голям брой мними “лечители”
* Високата цена на психиатричните медикаменти
* Неразпознаване на душевните болести от самите пациенти и от общо практикуващите лекари.

Политиката на ръководството е насочена към действията за осигуряване на допълнителни финансови средства - от дарители и търсене на други пазарни механизми на финансиране, с цел неутрализиране на посочените по-горе рискове.

.

Дата:24.04.2020 г.

